พูดคุย:หิรัญนครเงินยางเชียงแสน - วิกิพีเดีย

# พูดคุย:หิรัญนครเงินยางเชียงแสน

### จากวิกิพีเดีย สารานุกรมเสรี

แคว้นหิรัญนครเงินยาง หรือแคว้นเงินยางเชียงแสน เกิดขึ้นหลังจากแคว้นโยนกเชียงแสนล่มสบายไปแล้ว ปู่เจ้าลาวจง หรือ ปู่เจ้าลาวจก ซึ่งเป็นหัวหน้าผู้คนบนดอยตุง ได้นำบริวารลงมาสร้างเมืองหิรัญนคร หรือเมืองเงินยางในบริเวณลุ่มแม่น้ำกก และตั้ง ราชวงศ์ลวจังกราช หรือ ราชวางศ์ลาว ขึ้น ชาวหิรัญนครเงินยางตั้งบ้านเรืองอยู่สองฟากแม่น้ำกก ส่วนใหญ่มีอาชีพทำนา กษัตริย์ราชวงศ์ลวจังกราชสร้างอำนาจทางการเมือง โดยการส่งโอรสไปสร้างเมืองใหม่ และอาศัยการอภิเษกสมรสกับเมืองอื่น ๆ ตำนานพื้นบ้านเชียงใหม่ ระบุว่า ราชวงศ์ลวจังกราชปกครองแคว้นหิรัญนครเงินยางมาจนถึงกษัตริย์องค์ที่ 24 ได้แก่ พญาลาวเมง ได้อภิเษกสมรสกับธิดากษัตริย์แห่งเมืองเชียงรุ่ง เขตสิบสองพันนา ซึ่งเป็นไทลื้อ เกิดโอรสคือ พญามังราย พญาลาวเมงสวรรคต พ.ศ. 1804 พญามังรายเสวยราชย์ต่อมาเป็นเวลา 35 ปี ถึง พ.ศ. 1839 พญามัรายได้ตั้งอาณาจักรล้านนา และตั้งราชวงศ์มังรายขึ้น แคว้นหิรัญนครเงินยาง จึงกลายเป็นส่วนหนึ่งของอาณาจักรล้านนาไป

ที่มา : ไพฑูรย์ มีกุศล,รศ.ดร., ทวีศักดิ์ ล้อมลิ้ม,รศ. หนังสือเรียนสาระการเรียนรู้พื้นฐานประวัติศาสตร์ ชั้นมัธยมศึกษาปีที่ 1 หลักสูตรการศึกษาขั้นพื้นฐาน พุทธศักราช 2544. พิมพ์ครั้งที่ 2. บริษัท วัฒนาพานิช จำกัด.

ดึงข้อมูลจาก "http://th.wikipedia.org../../../%E0%B8%AB/%E0%B8%B4/%E0%B8%A3/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%AB%E0%B8%B4%E0%B8%A3%E0%B8%B1%E0%B8%8D%E0%B8%99%E0%B8%84%E0%B8%A3%E0%B9%80%E0%B8%87%E0%B8%B4%E0%B8%99%E0%B8%A2%E0%B8%B2%E0%B8%87%E0%B9%80%E0%B8%8A%E0%B8%B5%E0%B8%A2%E0%B8%87%E0%B9%81%E0%B8%AA%E0%B8%99.html".

##### Views

- บทความ
- อภิปราย
- รุ่นปัจจุบัน

##### ค้นหา